
1. [bookmark: _Toc189451306]Vispārīgā informācija
1.1. Iepirkuma metode – Atklāts konkurss
Iepirkums tiek organizēts saskaņā Latvijas Republikas “Publisko iepirkumu likumu” un izsludināts Elektronisko iepirkumu sistēmā (turpmāk tekstā – EIS). Pretendentiem savi piedāvājumi jāiesniedz Elektronisko iepirkumu sistēmā.
1.2. Iepirkuma identifikācijas Nr. – SĢ 2026/8
1.3. Pasūtītājs
1.3.1. Pasūtītājs ir Valsts sabiedrība ar ierobežotu atbildību VSIA „Slimnīca „Ģintermuiža””
1.3.2. Pasūtītāja rekvizīti:
Reģistrācijas nr. 40003407396;
Juridiskā adrese – Filozofu 69, Jelgava, LV – 3008; 
Bankas rekvizīti: Valsts kase
Konts: LV77TREL9290560000000
Tālrunis +371 63026690
1.3.3. Kontaktpersonas – iepirkuma komisijas sekretāre Indra Breska, tālr. 63026690, e-pasts: slimnica@gintermuiza.lv; virtuves vadītāja Vita Binde, tālr.63007214, administratīvi saimnieciskās daļas vadītājs Modris Putns tālr.63007504. 
1.4. Informācija par iepirkuma priekšmetu
1.4.1. Iepirkuma priekšmets ir pārtikas produktu piegāde slimnīcai „Ģintermuiža”.
1.4.2. Iepirkums sastāv no trīpadsmit (13) daļām. 

	Iepirkuma daļas numurs
	Iepirkuma daļas nosaukums

	CPV kods

	1.
	Maize
	15811100-7

	2.
	Piena produkti
	15500000-3

	3.
	Siers un sviests
	15500000-3

	4.
	Olas
	03142500-3

	5.
	Saldēti produkti
	15100000-9

	6.
	Gaļas izstrādājumi
	15110000-2

	7.
	Zivju izstrādājumi	
	15200000-0

	8.
	Dažādi produkti
	15800000-6

	9.
	Graudaugu izstrādājumi
	15800000-6

	10.
	Dažādi dārzeņi
	03221110-0

	11.
	Kartupeļi
	03212100-1

	12.
	Augļi
	03222321-9

	13.
	Saldēti dārzeņi
	03220000-9



1.4.3. Piedāvājumu iesniedz par katru iepirkuma daļu atsevišķi. Pretendents nevar iesniegt piedāvājuma variantus. Piedāvājuma derīguma termiņš- 2 mēneši. 
1.4.4. Iepirkuma priekšmetam pilnībā jāatbilst visām Nolikumā izvirzītajām prasībām, un to piegādei jāatbilst visām pārtikas produktu piegādes normām. 

1.5. Līguma izpildes vieta - Jelgava, Filozofu 69, VSIA „Slimnīca „Ģintermuiža””.

1.6. Līguma izpildes laiks: no 01.10.2026 līdz 30.09.2027.

1.7. Iepirkuma nolikuma saņemšana un informācijas apmaiņas kārtība 
1.7.1. Informācijas apmaiņa par iepirkuma nolikumu (turpmāk - Nolikums) starp Pasūtītāju un ieinteresēto piegādātāju notiek rakstveidā. Rakstveida informācijas pieprasījums par Nolikumu ieinteresētajiem piegādātājiem jānosūta uz Nolikuma 1.3.3. punktā minēto e-pastu vai jāiesniedz EIS.
1.7.2. Visa iepirkuma procedūras dokumentācija ir brīvi un tieši elektroniski pieejama pasūtītāja profilā internetā https://www.eis.gov.lv/EKEIS/Supplier/Organizer/362.
1.7.3.  Ieinteresētais piegādātājs Elektronisko iepirkumu sistēmas e-konkursu apakšsistēmā šā konkursa sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs. (https://www.eis.gov.lv/EIS/Publications/PublicationView.aspx?PublicationId=883)
1.7.4. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un ievieto šo informāciju Pasūtītāja pircēja profilā, kur ir pieejami iepirkuma dokumenti, norādot arī uzdoto jautājumu.
1.8. Piedāvājumu iesniegšanas un atvēršanas vieta, datums, laiks un kārtība
1.8.1. Piedāvājumu iesniegšanas un atvēršanas termiņš noteikts un publicēts  Elektronisko iepirkumu sistēmas e-konkursu apakšsistēmā, Pasūtītāja profilā. 
1.8.2. Atvēršanas procesam var sekot līdzi Elektronisko iepirkumu sistēmas e-konkursu apakšsistēmā.
1.8.3. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
1.8.4. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā Nolikuma 1.8.1. punktā noteiktajā atvēršanas laikā, Komisijai jāiesniedz elektroniskā atslēga ar paroli šifrētā dokumenta atvēršanai.
1.9. Piedāvājuma noformēšana:
1.9.1. Piedāvājums jāiesniedz Elektronisko iepirkumu sistēmas (www.eis.gov.lv) e-konkursu apakšsistēmā, sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs (pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.9.2. Sagatavojot piedāvājumu, Pretendents ievēro, ka:
1.9.2.1. Pieteikuma veidlapa un pārējie atlases un kvalifikācijas dokumenti jāaizpilda ar Microsoft Office 2010 (vai vēlākas programmatūras versijas) rīkiem lasāmā formātā. Ja Pretendentam nav šādu iespēju, tas var izvēlēties jebkuru citu plaši izplatītu un/vai brīvi publiski pieejamu datnes formātu;
1.9.2.2. Tehnisko- finanšu piedāvājumu (atbilstoši 2.pielikumam) sagatavo un iesniedz Excel savienojamos failos tā, lai Pasūtītājam būtu iespēja elektroniskā formā veikt aprēķinu pareizības pārbaudi.
1.9.2.3. Pieteikumu (1.pielikums) paraksta Pretendentu pārstāvēt tiesīgā persona, nepieciešamības gadījumā pievienojot pārstāvību apliecinošu dokumentu (pilnvaru);
1.9.3. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā. 
1.9.4. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai Pretendents uzrāda dokumenta oriģinālu.
1.9.5. Visas piedāvātās cenas norāda euro (EUR) bez pievienotās vērtības nodokļa (PVN). 
1.9.6. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos) ietvertos nosacījumus.
1.9.7. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 5 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
1.10. Cita informācija
1.10.1. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un komisija neuzņemas nekādas saistības par šīm izmaksām neatkarīgi no iepirkuma rezultāta.

2. PRASĪBAS PRETENDENTIEM
2.1. 	Nosacījumi pretendenta dalībai iepirkuma procedūrā:
2.1.1. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu dalībai iepirkuma procedūrā, pretendents visā pilnībā pieņem un ir gatavs pildīt visas nolikumā ietvertās prasības un noteikumus.
2.1.2. Pretendents apzinās, ka jebkurš piedāvājumā iekļautais nosacījums, kas ir pretrunā ar nolikumu vai neatbilst tā noteikumiem, var būt par iemeslu piedāvājuma noraidīšanai.
2.1.3. Komisija veiks izslēgšanas nosacījumu pārbaudi PIL 42. panta kārtībā. 
2.1.4. Pasūtītājs izslēdz pretendentu no dalības iepirkuma procedūrā, ja attiecībā uz pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
[bookmark: _Toc53909472][bookmark: _Toc61422141]2.1.5.	Pasūtītājs veic pretendenta pārbaudi, lai noteiktu izslēgšanas gadījumu neesamību, EIS E-izziņu apakšsistēmā, kā arī citās publiski pieejamās datubāzēs.
2.2.     Pretendentam ir jāatbilst sekojošām prasībām:
2.2.1. Pretendents ir reģistrēts vai atzīts Pārtikas Veterinārajā dienestā (PVD) atbilstoši Pārtikas aprites uzraudzības likumam.
2.2.2. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
2.2.3. Pretendenta rīcībā (īpašumā, valdījumā vai nomā, vai pamatojoties uz sadarbības līgumu) ir atbilstoši aprīkoti transportlīdzekļi, tehniskās iekārtas un līdzekļi Pretendenta tehniskajā piedāvājumā noteikto preču piegādei, nodrošinot piegādes kvalitāti, vispārējo higiēnas un, ar pārtikas apriti saistīto normatīvo aktu prasību izpildi un ievērojot produktu grupām raksturīgo temperatūras režīmu.
2.2.4. Pretendents pēdējo 3 (trīs) gadu laikā (2023., 2024., 2025. gads un 2026.g. laikā līdz piedāvājuma iesniegšanas termiņa beigām) nav pārkāpis tādu produktu piegādes līgumu nosacījumus, kuri noslēgti saistībā ar zaļo publisko iepirkumu.

3.  OBLIGĀTĀS PRASĪBAS PĀRTIKAS PRECĒM: 
    
 3.1. Pārtikas produktu kvalitātei jāatbilst Latvijas Republikas un Eiropas Savienības spēkā esošo normatīvajos aktos noteiktajām kvalitātes un obligātā nekaitīguma prasībām.
 3.2.  Katram pārtikas preču veidam ir jāatbilst Latvijas Republikas normatīvajiem aktiem:
· Pārtikas aprites uzraudzības likumam;
· Pakalpojumu drošuma likums;
· Ministru kabineta 2012.gada 13.marta noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;
· Ministru kabineta 2014.gada 12.augusta noteikumiem Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”;
· Ministru Kabineta 2015.gada 3.marta noteikumiem Nr.115 „Prasības fasētas pārtikas marķējumam”; 
· citiem spēkā esošiem normatīvajiem aktiem. 
     3.3. Precēm jābūt iepakotām un marķētām atbilstoši Latvijas Republikā spēkā esošo normatīvo aktu prasībām, iepakojumam jānodrošina preču saglabāšanos tās transportējot un pēc tam uzglabājot. 
     3.4. Piedāvājumā aizliegts iekļaut pārtikas produktus, kuru sastāvā ir daļēji hidrogenēti augu tauki, garšas pastiprinātāji (E620-E650), krāsvielas un kuri ražoti no ģenētiski modificētiem organismiem, gaļas izstrādājumiem jāsatur vismaz 70% gaļas.
     3.5. Pārtikas produktu derīguma termiņš uz piegādes brīdi ir ne mazāks kā 75% no ražotāja noteiktā kopējā derīguma termiņa. Derīguma termiņš tiem produktiem, kuri ātri bojājas (izņemot maizi) ir jābūt vismaz 3 (trīs) dienas no piegādes dienas. 
     3.6. Graudaugu produkti jāpiegādā attīrīti no akmentiņiem, nezināmu augu daļām, insektiem un to kūniņām, pesticīdu un minerālmēslu atliekām, grauzēju izdalījumiem. 

4. [bookmark: _Toc61422139]IESNIEDZAMIE DOKUMENTI
4.1. [bookmark: _Toc61422140]Pretendentu atlases un kvalifikācijas dokumenti.
	Lai izvērtētu pretendentu atbilstību nolikuma 2.2.punktā noteiktajām prasībām, pretendentam jāiesniedz sekojošie dokumenti:
4.1.1. Pieteikums dalībai iepirkumā un informāciju par pretendentu (1.pielikums); 
4.1.2. Pretendenta apliecinājums, ka pēdējo 3 (trīs) gadu laikā (2023., 2024., 2025. gads un 2026.g. laikā līdz piedāvājuma iesniegšanas termiņa beigām) nav pārkāpis tādu produktu piegādes līgumu nosacījumus, kuri noslēgti saistībā ar zaļo publisko iepirkumu (5.pielikums);
4.1.3. Ja pretendents savā piedāvājumā iekļauj pārtikas produktus, kuri atbilst paaugstinātas kvalitātes prasībām (NPKS, BL, LPIA), jāiesniedz 3.pielikums;
4.1.4. Ja pretendents veiks videi draudzīgu piegādi ar automašīnu (automašīnām), kuras atbilst vismaz EURO 5 atgāzu emisijas standartiem, tas pievieno atbilstošus pierādījumus. Kā pierādījumi var tikt iesniegtas transportlīdzekļu tehnisko datu lapas, kurās norādīti attiecīgie emisiju līmeņi vai automašīnas reģistrācijas apliecība ar atzīmi par atgāzu emisijas standartu vai ražotāja (izplatītāja) apliecinājums vai cits, kompetentas organizācijas izsniegts, par pierādījumu kalpojošs dokuments.
4.1.5. Komisija atbilstoši PIL 49.pantam pieņem Eiropas vienoto iepirkuma procedūras dokumentu (turpmāk – ESPD)[footnoteRef:1] kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām. Ja Pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo darbu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Pretendents var Komisijai iesniegt ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza [1: Eiropas vienotais iepirkuma procedūras dokuments (ESPD) (vietnē https://ec.europa.eu/growth/tools-databases/espd/filter?lang=lv)] 

4.2. Tehniskās specifikācijas - finanšu piedāvājums.
4.2.1. Tehniskais/ Finanšu piedāvājums jāsagatavo saskaņā ar Tehniskajā specifikācijā (2.pielikums, 4.pielikums) noteiktajām prasībām.
4.2.2. Aizpildot tehniskās specifikācijas-finanšu piedāvājumu formu (Nolikuma 2.pielikums), Pretendents piedāvā cenu par katru daļas pozīciju, par kuras daļu tas vēlas iesniegt piedāvājumu. Tehniskās specifikācijas-finanšu piedāvājumā visas cenas jānorāda euro bez PVN, aprēķinos lietojot 2 (divas) decimālzīmes aiz komata.
4.2.3. Tehniskajā specifikācijā-finanšu piedāvājumā norādītajās cenās jāietver visus izdevumus un izmaksas, kas saistīti ar iepirkuma priekšmeta pilnīgu un kvalitatīvu izpildi, tajā skaitā preču piegāde, jebkādi piemērojami nodokļi un nodevas, izņemot pievienotās vērtības nodokli, kā arī visi iespējamie riski un izmaksas, kas saistītas ar tirgus cenu svārstībām (t.sk. transporta izdevumi). 
4.2.4. Ja Pretendents piedāvājumā iekļauj paaugstinātas kvalitātes produktus, tas tiek norādīts tehniskajā specifikācijā-finanšu piedāvājumā attiecīgajā ailē.
4.2.5. Iepirkuma priekšmeta 2.daļā “Piena produkti” vairāk kā 50% no piena un vairāk kā 50% no kefīra masas jābūt ražotiem atbilstoši bioloģiskās lauksaimniecības metodēm saskaņā ar Padomes Regulu (ES) Nr.2018/848 par bioloģisko ražošanu un bioloģisko produktu marķēšanu.
4.2.6. iepirkuma priekšmeta 9.daļā “Graudaugu produkti” vairāk kā 20 % no auzu pārslu masas, vairāk kā 20 % no griķu masas, vairāk kā 20 % no kviešu miltu masas jābūt ražotiem atbilstoši bioloģiskās lauksaimniecības metodēm saskaņā ar Padomes Regulu (ES) Nr.2018/848 par bioloģisko ražošanu un bioloģisko produktu marķēšanu;
4.2.7. iepirkuma priekšmeta 11.daļā “Kartupeļi” 100 % masas jāatbilst Latvijas nacionālās pārtikas kvalitātes shēmas prasībām, ko apliecina Pārtikas un veterinārā dienesta izsniegts sertifikāts;
4.2.8. Nolikumā minētās ZPI prasības, kā arī augļu, ogu un dārzeņu produktu piegādes sezonalitātes prasības, ir norādītas Tehniskajā specifikācijā;
4.2.9. Pasūtītājam piedāvājuma vērtēšanas laikā ir tiesības pieprasīt Pretendentam izskaidrot iesniegtos dokumentus, kā arī iesniegt preču paraugus. 
4.2.10. Tehniskās specifikācijas-finanšu piedāvājums jāiesniedz MS Excel savienojamā formātā aizpildītā datnē, atbilstoši 2.pielikumam.
4.2.11. Finanšu piedāvājuma kopsavilkums jāiesniedz MS Word savienojamā formātā aizpildītā datnē, atbilstoši 4.pielikumam




[bookmark: _Toc61422131]5. PIEDĀVĀJUMU VĒRTĒŠANA UN TO IZVĒLES KRITĒRIJI
4 
5 
5.1 [bookmark: _Toc98233550]Piedāvājumu noformējuma pārbaudi, pretendentu atlasi, tehnisko un finanšu piedāvājumu atbilstības pārbaudi un piedāvājumu vērtēšanu komisija veic slēgtās sēdēs.
5.2 	Iepirkuma komisija, pārbaudot un izvērtējot iesniegtos pretendentu piedāvājumus, vērtē pretendentu un to piedāvājumu atbilstību nolikumā noteiktajām prasībām. Konstatējot neatbilstību, iepirkuma komisija vērtē to nozīmību. 
5.3 Gadījumā, ja Pretendents vai tā iesniegtais piedāvājums neatbilst kādai nolikumā noteiktajai prasībai un šīs neatbilstība ir būtiska, iepirkuma komisija attiecīgo pretendentu noraida un tā iesniegto piedāvājumu turpmāk nevērtē.
5.4 [bookmark: _Toc98233551]Pretendentu atlase.
Pretendentu atlases laikā komisija pārbauda pretendentu kompetenci un atbilstību iepirkuma procedūras dokumentos izvirzītajām prasībām pēc pretendentu iesniegtajiem atlases dokumentiem. 
5.5 [bookmark: _Toc98233552]Tehnisko piedāvājumu atbilstības pārbaude.
Tehnisko piedāvājumu atbilstības pārbaudes laikā iepirkumu komisija pārbauda, vai pretendentu iesniegtie tehniskie piedāvājumi atbilst Tehniskajai specifikācijai. Neatbilstoši piedāvājumi var tikt izslēgti no turpmākās vērtēšanas.
5.6 Finanšu piedāvājumu atbilstības pārbaude.
5.6.1 Komisija pārbauda, vai finanšu piedāvājumos nav aritmētisko kļūdu.
5.6.2 Ja finanšu piedāvājumā konstatēta aritmētiskā kļūda, iepirkumu komisija to labo, par kļūdas labojumu atzīmē protokolā un paziņo pretendentam, kura piedāvājumā labojumi izdarīti.  
5.6.3 Vērtējot piedāvājumus, iepirkumu komisija ņem vērā veiktos kļūdu labojumus.
5.7 Piedāvājuma izvēles kritēriji. 
5.7.1 Iepirkuma komisija par Pretendentu, kuram būtu piešķiramas līguma slēgšanas tiesības, katrā iepirkuma daļā atsevišķi izvēlēsies Pretendentu, kura piedāvājums atzīts par saimnieciski visizdevīgāko, ar nosacījumu, ka Pretendents un tā piedāvājums atbilst visām Nolikuma prasībām. 
5.7.2 Katrā iepirkuma priekšmeta daļā no piedāvājumiem, kas atbilst Nolikumā noteiktajām prasībām, Komisija izvēlas saimnieciski visizdevīgāko piedāvājumu, saskaņā ar šādiem kritērijiem (No piedāvājumiem, kas atbilst visām Nolikuma prasībām, izvēlēsies piedāvājumu katrai iepirkuma daļai atsevišķi, kas iegūs vislielāko punktu skaitu, pamatojoties uz šādu metodiku):

	NPK
	Vērtēšanas kritēriji
	Maksimālais punktu skaits

	1.
	Cena – C – Piedāvātā līgumcena (bez PVN)
	50

	2.
	Kvalitāte – K – Piedāvāto pārtikas produktu skaits ar paaugstinātu kvalitātes līmeni
	30

	3.
	Vide- V - Videi draudzīga piegāde
	20

	Punktu skaits kopā - 
	100


Kritērijā „Cena” maksimālais punktu skaits (50 punkti) tiek piešķirts lētākajam piedāvājumam, bet pārējo Pretendentu piedāvājumi tiek vērtēti sekojoši: C = Cmin / Cpr x M, kur C – Pretendenta iegūtais punktu skaits kritērijā „Cena”, Cmin – lētākā piedāvājuma cena, Cpr – vērtējamā Pretendenta piedāvājuma cena, M – maksimālais punktu skaits kritērijā „Cena”.
Kritērijā „Kvalitāte” maksimālais punktu skaits (30 punkti) tiek piešķirts piedāvājumam, kurā ir iekļauts visvairāk produktu, kas atbilst bioloģiskās lauksaimniecības shēmas (turpmāk – BLS), nacionālās pārtikas kvalitātes shēmas (turpmāk – NPKS), vai lauksaimniecības produktu integrētās audzēšanas (turpmāk – LPIA) prasībām (saskaņā ar Ministru kabineta 2026.gada 16.jūnija noteikumiem Nr.353 „Bioloģiskās lauksaimniecības uzraudzības un kontroles kārtība”, Ministru kabineta 2014.gada 12.augusta noteikumiem Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” un Ministru kabineta 2009.gada 15.septembra noteikumiem Nr.1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”), bet pārējo Pretendentu piedāvājumi tiek vērtēti sekojoši: K = Kpr / Kmax x M, kur K – Pretendenta iegūtais punktu skaits kritērijā „Kvalitāte”, Kpr – vērtējamā Pretendenta piedāvājumā iekļauto BLS, NPKS vai LPIA prasībām atbilstošo produktu skaits; Kmax – lielākais piedāvātais BLS, NPKS vai LPIA prasībām atbilstošo produktu skaits, M – maksimālais punktu skaits kritērijā „Kvalitāte”.
Kritērijā „ Videi draudzīga piegāde” (“V”) Maksimālais punktu skaits (20 punkti) tiek piešķirts piedāvājumam kurā paredzēta videi draudzīga piegāde ar automašīnu (automašīnām), kuras atbilst vismaz EURO 5 atgāzu emisijas standartiem, 0 punkti – tiek piešķirti, ja pretendents produktu piegādei neparedz izmantot transportlīdzekļus, kas atbilstu Euro5 vai V vai Euro6 atgāzu emisijas standartiem.
Kopējais punktu skaits katram piedāvājumam tiek aprēķināts sekojoši: P = C + K + V, kur P – kopējais piedāvājuma vērtējums, C – piešķirtais punktu skaits kritērijā „Cena”, K – piešķirtais punktu skaits kritērijā „Kvalitāte” un V – piešķirtais punktu skaits kritērijā „Vide”.
Iepirkumu komisija katrā iepirkuma priekšmeta daļā nosaka piedāvājumu ar visaugstāko kopējo vērtējumu un šo piedāvājumu iesniegušajam Pretendentam piešķir iepirkuma līguma slēgšanas tiesības attiecīgajā iepirkuma priekšmeta daļā. 
Aprēķinot iepirkuma priekšmeta daļu kritērijus, iepirkuma komisija apaļos iegūtos punktus līdz 2 (divām) decimālzīmēm aiz komata, izmantojot matemātiskās noapaļošanas metodes.
5.7.3 Ja diviem vai vairākiem pretendentiem ir vienāds punktu novērtējums, tad par uzvarētāju tiks atzīts pretendents, kurš piedāvājis zemāko kopējo orientējošo līgumcenu konkrētajā iepirkuma daļā, bet ja līgumcena ir vienāda, attiecīgās daļas apjoms tiek sadalīts vienādā apjomā starp visiem uzvarējušiem pretendentiem.

[bookmark: _Toc61422147][bookmark: _Toc59334738]
6. Lēmuma izziņošana un līgumu slēgšana
4 
5 
6 
6.1 Pēc piedāvājumu izvērtēšanas un lēmuma pieņemšanas par līguma slēgšanas tiesību piešķiršanu, pasūtītājs 3 (trīs) darba dienu laikā vienlaikus informē visus pretendentus par pieņemto lēmumu.
6.2 Pasūtītājs nosūta pretendentiem informāciju par iepirkuma rezultātiem saskaņā  ar PIL 37. pantu.
6.3 Katrā iepirkuma daļā Pasūtītājs ar izraudzīto Pretendentu slēgs iepirkuma līgumu, kura piedāvājums tiks atzīts par saimnieciski visizdevīgāko attiecīgajā iepirkuma daļā, pēc PIL noteiktā nogaidīšanas termiņa beigām.
6.4 Līguma projekts ir pievienots kā Nolikuma pielikums, un tā nosacījumi ir ņemami vērā, sagatavojot piedāvājumu.
6.5 Pretendentam, kuram piešķirtas līguma slēgšanas tiesības, līgums jāparaksta 10 dienu laikā, skaitot no Pasūtītāja uzaicinājuma dienas.
6.6 Ja izraudzītais Pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo Pretendentu, kurš ieguvis lielāko punktu skaitu vai pārtraukt iepirkuma procedūru attiecīgajā daļā, neizvēloties nevienu piedāvājumu.
6.7 Pirms lēmuma pieņemšanas par līguma noslēgšanu ar nākamo Pretendentu, kura piedāvājums atzīts par saimnieciski visizdevīgāko piedāvājumu, iepirkumu komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt līgumu ar Pasūtītāju.  Ja nepieciešams, iepirkumu komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, iepirkumu komisija pieņem lēmumu pārtraukt iepirkumu, neizvēloties nevienu piedāvājumu. 

7.	Iepirkumu komisijas tiesības un pienākumi
7.1. Pieprasīt, lai Pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
7.2. Labot aritmētiskās kļūdas Pretendentu finanšu piedāvājumos, informējot par to Pretendentus.
7.3. Pieaicināt ekspertu piedāvājumu noformējuma pārbaudē, Pretendentu atlasē, piedāvājumu atbilstības pārbaudē un vērtēšanā.
7.4.  Noraidīt iesniegto piedāvājumu, ja tas neatbilst Nolikumā noteiktajām prasībām.
7.5.  Izvēlēties nākamo saimnieciski izdevīgāko piedāvājumu vai pārtraukt iepirkuma bez rezultātiem, ja izraudzītais Pretendents 10 dienu laikā nav parakstījis iepirkuma līgumu ar Pasūtītāju.
7.6. Nepieciešamības gadījumā pieprasīt iesniegt vai uzrādīt piedāvājumā ietverto Preču paraugus. Preču paraugi iesniedzami/uzrādāmi divu darbdienu laikā pēc iepirkuma komisijas pieprasījuma.
7.8. Nodrošināt iepirkuma norisi un dokumentēšanu.
7.9. Nodrošināt Pretendentu brīvu konkurenci, kā arī vienlīdzīgu attieksmi pret tiem.
7.10. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.
7.11. Vērtēt Pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.
7.12. Citas Publisko iepirkumu likumā un citos publisko iepirkumu regulējošos normatīvajos aktos noteiktās Pasūtītāja tiesības un pienākumi.


8. Pretendenta tiesības un pienākumi
8.1 Apvienoties Pretendentu apvienībās ar citiem Pretendentiem un iesniegt vienu kopēju piedāvājumu.
8.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
8.3. Sagatavot piedāvājumus atbilstoši iepirkuma nolikuma un normatīvo aktu prasībām.
8.4. Sniegt patiesu informāciju par savu kvalifikāciju un piedāvājumu.
8.5. Iepirkuma komisijas norādītajā termiņā sniegt atbildes uz pieprasījumiem par papildu informāciju, kas nepieciešama Pretendentu atlasei, piedāvājumu atbilstības pārbaudei, salīdzināšanai un vērtēšanai.
8.6. Segt visas izmaksas, kas saistītas ar piedāvājumu sagatavošanu un iesniegšanu.
8.7. Pēc iepirkuma komisijas pieprasījuma nodrošināt tās deleģētajām personām veikt Pretendenta rīcībā esošo resursu apskati uz vietas.


9. 	Līguma izpildes nosacījumi
9.1. Līguma izpildes laikā Pasūtītājs patur tiesības neizmantot pilnā apmērā nolīgto iepirkuma līguma summu.

NOLIKUMA PIELIKUMI
 	1.pielikums – Pretendenta pieteikums dalībai iepirkumā.
 	2.pielikums – Tehniskā specifikācija/ Finanšu piedāvājuma forma (atsevišķs Excel fails pie Nolikuma).
 	3.pielikums – Piedāvātie pārtikas produkti, kuri atbilst paaugstinātas kvalitātes prasībām (NPKS, BL, LPIA).
     4. pielikums – Finanšu piedāvājuma kopsavilkums
  	5.pielikums – Apliecinājums, ka Pretendents nav pārkāpis tādu produktu piegādes līgumu nosacījumus, kuri noslēgti saistībā ar zaļo publisko iepirkumu.	
6.pielikums – Līguma projekts

